**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL JŪRINĖS KULTŪROS KOORDINACINĖS TARYBOS SUDĖTIES PATVIRTINIMO**

1. **Sprendimo projekto esmė, tikslai ir uždaviniai.**

Pritarus šiam sprendimo projektui, Klaipėdos miesto savivaldybės tarybos kadencijos laikotarpiui bus patvirtinta Jūrinės kultūros koordinacinės tarybos sudėtis.

Vadovaujantis Jūrinės kultūros koordinacinės tarybos nuostatų, patvirtintų Klaipėdos miesto savivaldybės tarybos 2010 m. kovo 25 d. sprendimu Nr. T2-71 „Dėl Jūrinės kultūros koordinacinės tarybos sudarymo ir nuostatų patvirtinimo“ 8 punktu ir 9.3 papunkčiu Savivaldybės administracijos Kultūros skyrius iniciavo Jūrinės kultūros koordinacinės tarybos narių delegavimą (susirinkimo protokolas pridedamas).

Klaipėdos miesto savivaldybės administracija 2019 m. birželio 14 d. raštu Nr. TAS-179 „Dėl Klaipėdos miesto savivaldybės administracijos valstybės tarnautojo delegavimo į Jūrinės kultūros koordinacinę tarybą“ delegavo Klaipėdos miesto savivaldybės Ugdymo ir kultūros departamento Kultūros skyriaus vedėją Eglę Deltuvaitę.

1. **Projekto rengimo priežastys ir kuo remiantis parengtas sprendimo projektas.**

 Šis sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi ir Jūrinės kultūros koordinacinės tarybos nuostatų, patvirtintų Klaipėdos miesto savivaldybės tarybos 2010 m. kovo 25 d. sprendimu Nr. T2-71 „Dėl Jūrinės kultūros koordinacinės tarybos sudarymo ir nuostatų patvirtinimo“ (Klaipėdos miesto savivaldybės tarybos 2019-05-30 sprendimo Nr. T2-148 redakcija) 8 punktu ir 9.3 papunkčiu bei atsižvelgiant į Atstovus į Jūrinės kultūros koordinacinę tarybą deleguojančių institucijų atstovų susirinkimų protokolą.

1. **Kokių rezultatų laukiama.**

Pritarus šiam sprendimo projektui bus patvirtinta nauja Jūrinės kultūros koordinacinės tarybos sudėtis.

1. **Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

1. **Lėšų poreikis sprendimo įgyvendinimui.**

Nėra.

 **6. Išlaidų sąmatos, skaičiavimai, reikalingi pagrindimai ir paaiškinimai.**

Neteikiama

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. 2019 m. birželio 14 d. raštas Nr. TAS-179 „Dėl Klaipėdos miesto savivaldybės administracijos valstybės tarnautojo delegavimo į Jūrinės kultūros koordinacinę tarybą“, 1 lapas.
2. Klaipėdos miesto jūrinių organizacijų atstovų, deleguotų į Jūrinės kultūros koordinacinę tarybą, protokolas, 3 lapai.

Kultūros skyriaus vedėja Eglė Deltuvaitė